Changwon Express จิบเบียร์ไทย ณ บาร์ริมหาด แต่ที่นี่คือสุขุมวิท 26 [ปิดกิจการ]
คอคราฟต์เบียร์และแฟนๆ ของ Changwon Express ร้านอาหารฟิวชันสไตล์เกาหลี-เม็กซิกัน ซึ่งอยู่ใกล้กับ MRT เพชรบุรี จะต้องไม่พลาดกับสาขาใหม่ในโครงการ A-Square สุขุมวิท 26 ขอบอกว่าแม้อารมณ์จะแตกต่างจากสาขาแรกอย่างลิบลับ แต่สิ่งที่เราเชื่อใจได้แน่คือบรรยากาศสบายๆ เป็นกันเอง และคราฟต์เบียร์คุณภาพลิสต์ยาวเหยียดที่เอาใจคนรักเบียร์ตัวจริงให้ต้องวิ่งไปปักหมุด และไหนๆ เมื่อมาถึงทั้งทีก็คงต้องเล่น Flow House กันสักยกเสียก่อน จึงจะจิบได้ชื่นใจยิ่งขึ้น บรรยากาศด้านในเคาน์เตอร์บาร์กับแท็ปเบียร์ยาวเหยียดThe Vibeจากการตกแต่งร้านสไตล์ลอฟต์เท่ๆ สีเหลืองสด และภาพถ่ายเมืองชางวอนของสาขาแรก เพื่อที่จะให้เข้าบรรยากาศกับการตั้งอยู่ใน Flow House ที่บรรดาเหล่านักเซิร์ฟโต้กระแสน้ำมาสนุกกัน Changwon Express สาขาใหม่แห่งนี้จึงปรับคอนเซปต์ในการตกแต่งให้เป็นไปในแนวทรอปิคัลบีชบาร์สไตล์ฮาวายแบบจริงจัง ชนิดที่ว่าเมื่อเหยียบขึ้นมาแล้วคนในร้านบอกว่า ข้างนอกนั่นมีชายหาดให้ออกไปโต้คลื่น เราจะสมยอมเชื่อคำพูดเขาแล้วใช้จินตนาการช่วยก็ได้ ที่นั่งเอาต์ดอร์ จะเล่นเซิร์ฟก่อนแล้วค่อยขึ้นมานั่งชิลล์ก็ได้ที่นั่งของร้านแบ่งได้ 2 โซนคือ บริเวณด้านในที่ตกแต่งด้วยกระดานโต้คลื่น สิ่งโดดเด่นที่สุดคือเคาน์เตอร์บาร์ไม้ยาวเหยียด เบื้องหลังมีแท็ปบาร์อลังการ ยอดปรารถนาของนักจิบที่พร้อมจะเสิร์ฟเบียร์เย็นเจี๊ยบซึ่งมีอยู่ด้วยกันมากถึง 30 แท็ป ส่วนที่นั่งเปิดโล่งทางด้านนอกพร้อมเสียงกระแสน้ำไหล บรรยากาศการเล่นโต้คลื่น (จำลอง) ยิ่งชวนให้เราสนุกและผ่อนคลายราวกับกำลังนั่งสบายอยู่ริมชายหาดขนาดนั้นเลย ปีกไก่ทอด The Dishesแม้สาขานี้จะไม่ได้เสิร์ฟอาหารสไตล์เม็กซิกันกลิ่นอายเกาหลีเหมือนอย่างที่แฟนๆ ร้านแรกคุ้นเคย แต่ที่นี่ก็มีอาหารกินง่ายซึ่งมาจากครัวของ Flow House อย่าง ปีกไก่ทอด (180 บาท) ปีกไก่หมักจนได้ที่แล้วนำไปทอดให้เหลืองกรอบ ของกินเล่นที่เข้ากันได้ดีกับเบียร์ทุกชนิดอย่างยิ่งยวด (ซ้าย) Napoli Pizza (ขวา) Ham & Bacon Olio Spaghetti Napoli Pizza (220 บาท) พิซซ่าแป้งบางกรอบหน้าเห็ด เปปเปอโรนี มะกอกดำ และแน่นอน มอสซาเรลลาชีสหนักๆ ถึงเครื่อง ส่วนอีกจานแนะนำคือ Ham & Bacon Olio Spaghetti (180 บาท) จานเบาๆ กินง่าย มีรสชาติ นอกจากนี้ในอนาคตทางร้านยังมีโครงการที่จะเสิร์ฟอาหารเม็กซิกันกลิ่นอายเกาหลีในสไตล์ของตัวเองด้วยThe Drinksแท็ปเบียร์ทั้ง 30 ช่วยเสิร์ฟเบียร์ในอุณหภูมิที่เหมาะสม เย็นเจี๊ยบชื่นใจ โดยในจำนวนนี้มีทั้งเบียร์ที่ยืนพื้นและอีกหลายตัวที่หมุนเวียนเปลี่ยนไปในทุกๆ 3 วัน ที่น่าพูดถึงอีกอย่างคือการสนับสนุนคราฟต์เบียร์ท้องถิ่น เพราะทางร้านกันพื้นที่ถึง 20 แท็ปเบียร์ไว้สำหรับให้บริการคราฟต์เบียร์ไทย เบียร์ที่แนะนำให้ลองคือ Changwon Express Asoke Pale Ale (200 บาท) ซิกเนเจอร์ของทางร้านซึ่งได้รับแรงบันดาลใจมาจากรถติดในย่านอโศก ซึ่งสาขาแรกตั้งอยู่เพล เอล นี้รสสดชื่น มีการเพิ่มปริมาณฮ็อปลงไป ทำให้มีกลิ่นอายทรอปิคัล เหมาะแก่การนั่งจิบในอากาศร้อนๆ ยามรถติดของบ้านเราเป็นที่สุด ส่วนอีกตัว Changwon Express Chaopraya Stout (200 บาท) เบียร์ดำเข้มข้นที่มีกลิ่นหอมของกาแฟและช็อกโกแลต ได้รับแรงบันดาลใจมาจากสีของแม่น้ำเจ้าพระยา หรือจะลองเป็น Stonehead Roselle Jujube (200 บาท) รสสดชื่น สีออกแดงอมชมพู มีกลิ่นหอมของพุทราจีน รสค่อนไปทางหวาน แต่หากที่เราแนะนำไปยังไม่มีตัวไหนที่ถูกใจ คุณก็เลือกเองได้เลย เพราะจำนวนแท็ปมากมายขนาดนี้คงต้องมีสักตัวที่ถูกใจคุณบ้างแหละน่าOpen: ทุกวัน เวลา 17.00-23.30 น.Address: โครงการ A-Square 120/1 สุขุมวิท 26 แขวงคลองตัน คลองเตย กรุงเทพมหานคร Contact: 08 4422 4649Page : www.facebook.com/changwonexpressMap:
Changwon Express สาขาใหม่แห่งนี้ปรับคอนเซปต์ในการตกแต่งให้เป็นไปในแนวทรอปิคัลบีชบาร์แบบจริงจัง ชนิดที่ว่าเมื่อเหยียบขึ้นมาแล้วคนในร้านบอกว่า ข้างนอกนั่นมีชายหาดให้ออกไปโต้คลื่น เราจะสมยอมเชื่อคำพูดของเขาแล้วใช้จินตนาการช่วยก็ได้ แท็ปเบียร์ทั้ง 30 ช่วยเสิร์ฟเบียร์ในอุณหภูมิที่เหมาะสม เย็นเจี๊ยบชื่นใจ โดยในจำนวนนี้ มีทั้งเบียร์ที่ยืนพื้นและอีกหลายตัวที่หมุนเวียนเปลี่ยนไปในทุกๆ 3 วัน ที่น่าพูดถึงอีกอย่างคือการสนับสนุนคราฟต์เบียร์ท้องถิ่น เพราะทางร้านกันพื้นที่ถึง 20 แท็ปไว้สำหรับให้บริการคราฟต์เบียร์ไทย